CELEX: 32003R1577
Language: hu
Date: 2003-09-08 00:00:00
Title: A Bizottság 1577/2003/EK rendelete (2003. szeptember 8.) a termelőknek a Közösség egyes régióiban a 2003/04. gazdasági évre nyújtott, egyes szántóföldi növényekre vonatkozó területalapú támogatások és területpihentetési támogatások tekintetében az 1251/1999/EK tanácsi rendelettől való eltérésről

Fontos jogi nyilatkozat

|

32003R1577

Hivatalos Lap L 225 , 09/09/2003 o. 0003 - 0004

		A Bizottság 1577/2003/EK rendelete(2003. szeptember 8.)a termelőknek a Közösség egyes régióiban a 2003/04. gazdasági évre nyújtott, egyes szántóföldi növényekre vonatkozó területalapú támogatások és területpihentetési támogatások tekintetében az 1251/1999/EK tanácsi rendelettől való eltérésrőlAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb az 1038/2001/EK rendelettel [1] módosított, az egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK tanácsi rendeletre [2], és különösen annak 9. cikke második bekezdése negyedik francia bekezdésére,mivel:(1) Az 1251/1999/EK rendelet 8. cikkének (1) bekezdése előírja, hogy a területalapú támogatásokat az aratást követő november 16. után kell folyósítani.(2) A Közösség egyes régióiban 2003-ban szélsőséges időjárási feltételek uralkodtak, ami rendkívül alacsony átlaghozamot eredményezett.(3) Ennek következtében számos termelő komoly pénzügyi nehézségekkel néz szembe.(4) A Közösség egyes régióiban fennálló helyzetre tekintettel és a költségvetési helyzet figyelembevételével az érintett tagállamokat fel kell hatalmazni, hogy 2003. október 16-tól a 2003/04. gazdasági év tekintetében a szántóföldi növényekre vonatkozó területalapú támogatásokra és a területpihentetési támogatásokra legfeljebb 50 %-os mértékig előleget fizessenek.(5) Az elfogadandó intézkedések sürgősségére tekintettel rendelkezni kell arról, hogy ez a rendelet haladéktalanul hatályba lépjen.(6) Az e rendeletben előírt intézkedések összhangban vannak a Gabonapiaci Irányítóbizottság véleményével,ELFOGADTA EZT A RENDELETET:1. cikk(1) Az 1251/1999/EK rendelet 8. cikkének (1) bekezdésétől eltérve a mellékletben felsorolt tagállamokban vagy régiókban 2003. október 16-tól a 2003/04. gazdasági év tekintetében a szántóföldi növényekre vonatkozó területalapú támogatásokra legfeljebb 50 %-os mértékig és a területpihentetési támogatásokra szintén legfeljebb 50 %-os mértékig előleget fizethetnek a termelőknek.(2) Az (1) bekezdésben előírt előlegfizetésre kizárólag akkor van lehetőség, ha a kifizetés időpontjában az érintett termelőt arra jogosultnak ítélték.(3) Azon termelők végleges területalapú támogatásának kiszámításakor, akik az (1) bekezdésben említett előlegben részesültek, a hatáskörrel rendelkező hatóság a következő tényezőket veszi figyelembe:a) a termelő támogatható területének bármely csökkenése;b) az e rendelet alapján kifizetett előlegek.2. cikkEz a rendelet az Európai Unió Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2003. szeptember 8-án.a Bizottság részérőlFranz Fischlera Bizottság tagja[1] HL L 145., 2001.5.31., 16. o.[2] HL L 160., 1999.6.26., 12. o.--------------------------------------------------MELLÉKLETFranciaország: érintett megyék01  AIN03  ALLIER04  ALPES-DE-HAUTE-PROVENCE05  HAUTES-ALPES07  ARDÈCHE09  ARIÈGE11  AUDE12  AVEYRON13  BOUCHES-DU-RHÔNE15  CANTAL16  CHARENTE17  CHARENTE-MARITIME18  CHER19  CORRÈZE21  CÔTE-D'OR23  CREUSE24  DORDOGNE25  DOUBS26  DRÔME28  EURE-ET-LOIRE30  GARD31  HAUTE-GARONNE32  GERS36  INDRE37  INDRE-ET-LOIRE38  ISÈRE39  JURA40  LANDES41  LOIR-ET-CHER42  LOIRE43  HAUTE-LOIRE44  LOIRE-ATLANTIQUE45  LOIRET46  LOT47  LOT-ET-GARONNE48  LOZÈRE49  MAINE-ET-LOIRE52  HAUTE-MARNE54  MEURTHE-ET-MOSELLE55  MEUSE57  MOSELLE58  NIÈVRE63  PUY-DE-DÔME64  PYRÉNÉES-ATLANTIQUES65  HAUTES-PYRÉNÉES67  BAS-RHIN68  HAUT-RHIN69  RHÔNE70  HAUTE-SAÔNE71  SAÔNE-ET-LOIRE73  SAVOIE74  HAUTE-SAVOIE79  DEUX-SÈVRES81  TARN82  TARN-ET-GARONNE83  VAR84  VAUCLUSE85  VENDÉE86  VIENNE87  HAUTE-VIENNE88  VOSGES89  YONNE90  TERRITOIRE DE BELFORTOlaszország, Hollandia, Portugália, Németország és Spanyolország egész területe--------------------------------------------------